मिथिला धरोहर : मिथिलांचल मे प्रतिभा के कुनो कमी नय अछि। जेखन कखनो अवसर भेटल, एतय के प्रतिभा अपन रंग देखा देलक। एहने मिथिलांचल के एकटा और युवा छथि जिनकर नाम अछि दीपक मिश्रा उर्फ कुमार आर्यन। फिल्म जय गंगाजल मे काज करवाक उपरांत हुनका बॉलीवुड मे काज भेटय लगलनि।
 सुपौल जिलाक प्रतापगंज प्रखंड अंतर्गत गोविंदपुर निवासी 27 वर्षीय दीपक मिश्रा उर्फ कुमार आर्यन के बालीवुड मे आज जलवा अछि। अपन अभिनय के दम पर ओ दर्शक के चहेता बनल छथि। जानकारीक अनुसार कखनो कालिकानाथ कला परिषद (गोविंदपुर, सुपौल) के रंगमंच पर एकटा लोटा पानी, भगत प्रह्लाद, अर्जुन बुद्ध भक्त रावण, कालीदास आदि नाटक मे अभिनय क चुकल आर्यन के अचानक मौक भेटलनि।
 बता दी जे 2014 मे बॉलीवुड मे कुमार आर्यन बनी के ओ नेता तुम्ही हो कल के, भूख, शपथ, पांचाली, एनआरआइ दूल्हा, आहूति आदि टीवी सीरियल्स एवं शार्ट फिल्म्स मे भूमिका निभेलथि। आर्यन बड़का पर्दा पर देशी धमाल, सत्ता परिवर्तन, जय गंगाजल आ देदुआ द टाईगर आदि फिल्म मे किरदार निभेने छथि। संगेह मैथिली धारावाहिक 'सर्ग नही बिन मुइने' मे सेहो काज क चुकल छथि।
 आर्यन कहै छथि जे हुनका पर निर्माता-निर्देशक प्रकाश झा केर पारखी नजर पड़लनी और ओ जय गंगाजल मे हुनका भूमिका दे देलनी। ओ कहै छथि जे वे 'ले न सके कोई मांझी की तकदीर, ये लम्हें हैं प्यार के तथा पटना मेरी जान आदि हुनकर आबय बला हिन्दी फिल्म अछि। 